**Az előterjesztést megtárgyalta:**

- Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2023. június 15-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl az Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adta a megjelent fontosabb jogszabályváltozásokról és az osztály munkájáról:

Az előzők Közgyűlés óta az osztály munkáját érintő alábbi jogszabályok kerültek kihirdetésre:

* **A szomszédos országban fennálló fegyveres konfliktus, illetve humanitárius katasztrófa magyarországi következményeinek elhárításáról és kezeléséről szóló 2022. évi XLII. törvény módosításáról szóló 2023. évi XI. törvény** kihirdetésével a veszélyhelyzetet, és ezzel együtt a rendeleti kormányzást is újra meghosszabbították 2023. november 25. napjáig.
* Kihirdetésre került és 2023. május 15. napjától hatályos a **Kormány 174/2023. (V. 12.) Korm. rendelete egyes beruházásokat érintő veszélyhelyzeti szabályokról.** A rendelet erejénél fogva 2023. május 23. napján megszűnik az a rendelet hatálybalépését megelőzően a Kormány által felfüggesztett vagy megállított központi költségvetési forrásból finanszírozott beruházás megvalósításával kapcsolatos polgári jogi vagy támogatási szerződés, amelyben a helyi önkormányzat szerződő fél. A rendelet nem érinti a részben vagy egészben európai uniós források felhasználásával megvalósuló beruházást.
* 2023. május 26. napjától hatályos a **választási eljárási szabályoknak az elektronikus ügyintézéssel összefüggő módosításáról szóló 2023. évi XXIV. törvény**, amely az alábbi változásokat vezette be:
* a helyi önkormányzati képviselők és polgármesterek választásáról szóló 2010. évi L. törvény módosítása: a módosítás a képviselő-testület tagjainak számára; a kompenzációs lista, illetve közös kompenzációs lista állítására; a listás és egyéni képviselői megbízatás megszűnésére; valamint az időközi választásra vonatkozóan tartalmaz szabályokat.
* a nemzetiségek jogairól szóló 2011. évi CLXXIX. törvény módosítása: a módosítás az alakuló ülésre; a képviselői megbízatás keletkezésére és megszűnésére vonatkozóan tartalmaz szabályokat.
* a választási eljárásról szóló 2013. évi XXXVI. törvény módosítása: az EU általános adatvédelmi rendeletével összhangban kerültek megállapításra a kapcsolattartás és az automatikus döntéshozatal szabályai, a központi névjegyzékkel, a mozgóurnát igénylő választópolgárokkal, és a szavazóköri névjegyzékkel kapcsolatos szabályok; továbbá változtak a megüresedett egyéni választókerületi mandátum betöltésére vonatkozó előírások is.
* a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény módosítása keretében pontosításra kerültek az eljárási határidők.
* 2023. május 25-én kihirdetésre került **a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény**, amely számos új kötelezettséget vezet be, így a meglévő eljárásrend megfelelő átalakítása jelentős feladatot jelent a Hivatal számára, azonban a törvény elegendő időt biztosít a helyi önkormányzat, annak irányítása vagy felügyelete alatt álló költségvetési szervek, és tulajdonában álló szervezetek számára, mivel vonatkozásukban a szabályokat 2025. január 1-jétől kell alkalmazni. A jogszabály alapja az Európai Unió egyik fontos célkitűzése: az uniós jog megsértésével kapcsolatos visszásságok feltárása és az azokkal szembeni fellépés, amelynek megvalósítására került megalkotásra egy egységes uniós jogi aktus, az Európai Parlament és a Tanács (EU) 2019/1937 számú irányelve („Whistleblowing Irányelv”). A módosítás a foglalkoztatóra bízza, hogy eldöntse, a szervezeten belül mely személyt vagy területet jelöli ki a visszaélés-bejelentési rendszer működtetésére, ugyanakkor minden esetben biztosítani kell függetlenségüket, illetve, hogy ne álljon fenn összeférhetetlenség. A megtehető bejelentések köre széles: lehet jogellenes vagy jogellenesnek feltételezett cselekmény vagy mulasztás, illetve egyéb visszaélésre vonatkozó információ, továbbá a munkáltató által megállapított magatartási szabálytól való eltérés is. A megtorlás megakadályozása és az adatvédelem betartása érdekében a már jelenleg is meglévő garanciák mellé további védelmi intézkedések is beépítésre kerültek. A törvény nemcsak az esetleges bejelentést tevőt vagy a bejelentésre okot adó magatartást tanúsító vagy mulasztó személyt védi, hanem azt is, akinek érdemi információi lehetnek a bejelentéssel kapcsolatban.
* 2023. június 2. napjától lépett hatályba **az igazgatási szünetről szóló 2023. évi XXVI. törvény**, amelynek értelmében a Kormány rendeletben nyári, illetve téli igazgatási szünetet rendelhet el, amelynek időtartama alatt a szerv a feladatait nem látja el, és az ügyfélfogadás nem működik. A jogszabály meghatározza az elrendelés kapcsán irányadó munkajogi szabályokat, a kihirdetés rendjét, és a szünet egyes eljárásokra gyakorolt joghatásait is.

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2023.05.01. - 2023.05.31. közötti időszakban 80 db szerződés jogi kontrolljára került sor.

Az iroda nyilvántartja a hatályos önkormányzati rendeleteket, gondoskodik azok kihirdetéséről.

A 2023. május 25. napján tartott rendes Közgyűlésen megalkotott rendeletek 2023. május 26. napján kerültek kihirdetésre:

* 12/2023. (V.26.) önkormányzati rendelet az önkormányzat 2023. évi költségvetéséről szóló 4/2023. (II.28.) önkormányzati rendelet módosításáról – hatályba lépett 2023. május 27. napján,
* 13/2023. (V.26.) önkormányzati rendelete az önkormányzat 2022. évi gazdálkodásának végrehajtásáról – hatályba lépett 2023. május 27. napján.

A rendeletek a jogszabályi előírásoknak megfelelően megküldésre került a Vas Vármegyei Kormányhivatalnak, illetve a rendeletek és az általuk módosított rendelet is feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2023. május 25-i rendes Közgyűlésen elfogadott határozatok, a Közgyűlés jegyzőkönyve, valamint a polgármester és a jegyző képviselő-testület által átruházott hatáskörében meghozott - hatósági döntésnek nem minősülő - döntései is megküldésre kerülnek a Vas Vármegyei Kormányhivatalnak, illetve majd a Közgyűlésen elfogadott határozatok és a nyilvános ülés jegyzőkönyve kihirdetésre és a honlapra feltöltésre kerülnek.

A polgármester és a jegyző által átruházott hatáskörben hozott nem hatósági döntések száma:

* + polgármester 107
  + jegyző 0 db

Az Iroda végezte a Közgyűlés és a bizottságok hatáskörébe tartozó döntések jogi kontrollját, valamint ellátta az Önkormányzat által alapított alapítványok, közalapítványok jogszabályoknak megfelelő működésével kapcsolatos feladatokat.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az Iroda elkészítette a Polgármesteri Hivatal 2023.05.01-2023.05.31. napja közötti iktatókönyvek szerinti hivatali statisztikáját:

|  |  |  |
| --- | --- | --- |
| **Az iktatott ügyiratok megnevezése** | **Az iktatott ügyiratok száma** | |
| **Ágazat** | **Főszám** | **Alszám** |
| **A) PÉNZÜGYEK** | **6726** | **579** |
| A.1. Adóigazgatási ügyek | 6726 | 579 |
| **B) EGÉSZSÉGÜGYI IGAZGATÁS** | **0** | **18** |
| **C) SZOCIÁLIS IGAZGATÁS** | **484** | **1257** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS ÜGYEK** | **128** | **783** |
| E.1. Környezet- és természetvédelem | 7 | 118 |
| E.2. Építésügyek, településrendezés, területrendezés | 20 | 196 |
| E.4 Kommunális ügyek | 101 | 469 |
| **F) KÖZLEKEDÉS ÉS HÍRKÖZLÉSI IGAZGATÁS** | **136** | **486** |
| **G) VÍZÜGYI IGAZGATÁS** | **17** | **55** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **445** | **1954** |
| H.1. Anyakönyvi és állampolgársági ügyek | 193 | 363 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 0 | 39 |
| H.3. A Választásokkal kapcsolatos ügyek | 1 | 0 |
| H.7. Igazságügyi igazgatás | 8 | 62 |
| H.8. Egyéb igazgatási ügyek | 241 | 1465 |
| **I) LAKÁSÜGYEK** | **87** | **648** |
| **J) GYERMEKVÉDELMI ÉS GYÁMÜGYI IGAZGATÁS** | **25** | **83** |
| **K) IPARI IGAZGATÁS** | **5** | **63** |
| **L) KERESKEDELMI IGAZGATÁS, TURISZTIKA** | **45** | **229** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **22** | **106** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **4** | **85** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **169** | **2658** |
| U.1. Képviselő-testület iratai | 2 | 30 |
| U.3. Szervezet, működés | 79 | 813 |
| U.4. Iratkezelés, ügyvitel | 5 | 30 |
| U.5. Személyzeti, bér- és munkaügyek | 5 | 524 |
| U.6. Pénz- és vagyonkezelés | 78 | 1255 |
| **X X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁG** | **0** | **4** |
| X.1. Honvédelmi igazgatás | 0 | 1 |
| X.2. Polgári védelmi, katasztrófavédelmi igazgatás | 0 | 3 |
| **ÖSSZESEN:** | **8293** | **9008** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

Az iroda végzi továbbá a Hivatal dolgozói részére a vagyonnyilatkozat-tételi kötelezettségről szóló tájékoztatók átadását.

A **Vagyongazdálkodási és Városfejlesztési Iroda** az előző közgyűlés óta folyamatosan végezte az SZMSZ-ben meghatározott feladatait.

Az előző beszámoló készítése óta eltelt időszakban 415 db iktatott ügyirat keletkezett az irodán.

Az iroda a **vagyongazdálkodási feladatkörében** az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról. Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

A 2023. évi vagyongazdálkodási koncepció előkészítésre került és azt a Közgyűlés a márciusi ülésén a 106/2023. (III.30.) Kgy. számú határozattal jóváhagyta. 2023. március 31. napján kifüggesztésre kerültek a vagyonkoncepcióban szereplő üzlethelyiségekre, irodahelyiségekre és egyéb helyiségekre vonatkozó pályázati felhívások, valamint a SZOVA Nonprofit Zrt. tulajdonában álló ingatlanokra vonatkozó felhívások. A pályázatok benyújtási határideje 2023. május 2. volt a korábban csomagban értékesíteni tervezett ingatlanokra, a Március 15. tér 1. fsz. 6., a Király u 12. fsz. 2., Király u. 17. fsz. 3. számú, valamint a Fő tér 40. I. emeleti ingatlanokra nem érkezett pályázat. Ezek ismételten meghirdetésre kerültek 2023. május 3. napjától.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása). A pályázati eljárás során értékesített garázsokra vonatkozó adásvételi szerződések aláírásra kerültek.

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés). A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése)

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások-tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

Az iroda a **városfejlesztési feladatkörében az alábbiakról számol be:**

A **1625/2021. (IX.3.) Korm. határozat** értelmében Szombathely Megyei Jogú Várost 905.000.000.- Ft összegű vissza nem térítendő támogatásilleti meg az alábbi projektek megvalósítására:

* **Belterületi útfejlesztések:** a Magyar L. utca, a Nádasdy F. utca, a Paragvári utca és a Dozmat utca felújítása befejeződött.
* **Gyöngyös-patak hídrekonstrukció:** a kivitelezés folyamatban van.
* **Vásárcsarnok környékének rekonstrukciója, kapcsolódó parkolók kialakítása:** a felújítás befejeződött.
* **Víztorony és környezetének fejlesztése, II. ütem:** a felújítás befejeződött.

A támogatás pénzügyi felhasználási határideje 2023.12.31. napja.

A **Gothard-kastély állagmegóvása** című Modern Városok Program projektben a műszaki tartalom változtatására irányuló módosítási kérelmet benyújtottuk. Újabb levelet küldtünk a kérés alátámasztására és a döntés megsürgetésére. Mivel a megkötött vállalkozási szerződés 2023. május 26-ig nem lépett hatályba, a jelenlegi véghatáridőre a kivitelezés nem megvalósítható, így előkészítjük a projekt lezárását.

**A Szent Márton Terv II.** MVP projekt lezárult, a fel nem használt kb. 200 millió Ft támogatás visszafizetésre került, a záró beszámoló 3. hiánypótlásának benyújtása megtörtént. A fel nem használt támogatás más célú felhasználására irányuló kérelem benyújtása megtörtént a Miniszterelnökség felé.

A **Zarkaházi Szily-kastély fejlesztése a gyöngyöshermán-szentkirályi közösség számára** című projektben a Közreműködő Szervezet (KSZ) részére benyújtásra került az 1.számú szakmai beszámoló.

A **TOP-7.1.1-16-H-ERFA-2020-00782** számú **„A Belvárosi közösségi tér fejlesztése”** című projekt esetében a projekt többlettámogatásra vonatkozó igényünket az Irányító Hatóság (IH) jóváhagyta, a mérföldkő határidők módosítása szintén jóváhagyásra került.

A **Játszóterek fejlesztése** projektben, melyet a SZOMPARK-kal konzorciumban valósít meg az Önkormányzat, a kivitelezés megvalósult.  A Záró Szakmai Beszámoló hiánypótlása KSZ részére beküldésre került, a beszámoló jóváhagyás alatt van.

A **TOP-7.1.1-16-H-ERFA-2021-00825** számú, „**Tószer téri sportpálya közösségi célú fejlesztése”** című projekthez kapcsolódó záró szakmai beszámoló és kifizetési kérelem 2023.03.24. napján jóváhagyásra került. A projekt megvalósítása lezárult.

A **TOP-7.1.1-16-H-ERFA-2020-00749** számú, „**Közösségi terek sportfunkciókkal való bővítése”** című projekt záró szakmai beszámolója 2023.03.27. napján beküldésre került.

A **TOP-7.1.1-16-H-ERFA-2020-00750 „A 11-es Huszár úti lakótelepen lévő közpark közösségi célú fejlesztése”** című projekthez kapcsolódó záró szakmai beszámoló és kifizetési kérelem 2023.03.23. napján jóváhagyásra került. A projekt megvalósítása lezárult.

A **TOP-7.1.1-16-H-ERFA-2020-00781** számú **„A gyöngyösszőlősi klubház fejlesztése”** című projekt esetében megkezdődött a kivitelezés, ezzel egyidejűleg a kooperációs értekezletek. A kivitelezés az ütemtervnek megfelelően halad.

A **TOP-7.1.1-16-H-ERFA-2020-00780** számú „**A Szedreskert szabadtéri közösségi rendezvénytérré fejlesztése”** című projekt esetében megkezdődött a kivitelezés, ezzel egyidejűleg a kooperációs értekezletek. A kivitelezés az ütemtervnek megfelelően halad.

A **TOP-7.1.1-16-H-ESZA-2020-02011** számú **DigIT-AGORA - Okos város, okos közösségek** című projekt esetében folyamatban van a záró kifizetési kérelem és a záró szakmai beszámoló összeállítása.

A **TOP-6.2.1-19-SH1-2019-00001** azonosító számú, **„Új bölcsőde építése Szombathelyen"** elnevezésű projekt esetében a záró mérföldkő 2023.05.31. volt, folyamatban van a záró kifizetési kérelem és a záró szakmai beszámoló összeállítása.

A **TOP-6.1.3-15-SH1-2016-00001** azonosító számú **„Szombathelyi Vásárcsarnok felújítása”** elnevezésű projekt lezárásra került, megkezdődött az 5 éves fenntartási időszak.

A Horizont2020-as **JUSTNature** projekt megvalósítása során a tervező beszerzése, a szerződés aláírása megtörtént. Az időjárásmérő, levegőminőség- és talajnedvesség-mérő szenzorok beszerzése folyamatban van.

A Helyi Stakeholder Csoport következő találkozója több részletben történik: május 17-én tartottunk workshopot a Dési iskolában a diákokkal, valamint a szülőkkel és a környéken lakókkal, emellett július 4-én találkozunk a szakértő tagokkal. Véleményeztük a projektpartner EURAC által a rendelkezésre bocsátott, széles körű adatok alapján összeállított, Szombathelyre vonatkozó szocio-demográfiai-környezeti állapot térképet.

2023. június 6-án a teljes projekt átfogó áttekintésére irányuló online egyeztetés volt a támogatóval.

A **European City Facility** projektben a Beruházási koncepció benyújtása a mellékletekkel (táblázatok, számítások, energetikai auditok stb.) határidőre megtörtént. A hiánypótlás határideje 2023. június 25.

Az Interreg Europe **OD4GROWTH** projekt Partnerségi Megállapodásának aláírása megtörtént. A hazai Társfinanszírozási szerződés előkészítése folyamatban van.

A **EIT Urban Mobility TICER** projekt keretein belül a város mobilitási kihívásainak meghatározása lezárult, az oktató anyag első moduljának összeállítása folyamatban van az egyetemi projektpartner által, jelenleg pedig az információs rendezvény hirdetésén dolgozunk. A projekt keretein belül valószínűsíthetően költségvetés-módosításra lesz szükség. A Pénzügyi támogatási megállapodás aláírása folyamatban van.

Az **RRF-1.1.2-21-2021-00007** azonosító számú **„Új bölcsőde építése Szombathely Szentkirályi városrészen”** elnevezésű projekt kivitelezésre vonatkozó közbeszerzési eljárás folyamatban van (szakasz: válaszadás a kiegészítő tájékoztató kérdésekre).

A **TOP-6.1.5-15-SH1-2019-00002** számú **"A Ferenczy utca hiányzó szakaszának kiépítése"** című projekt keretében a Károly Róbert utca, valamint a Szőlős utca burkolatfelújításának közbeszerzési eljárása van folyamatban. A projekt Támogatási szerződés 5. sz. módosítása 2023. április 12-én elfogadásra került.

A **TOP-6.4.1-15-SH1-2019-00003** számú, **"Szombathely és Vép településeket összekötő kerékpárút megépítése"** című projekt a kivitelezés és a műszaki ellenőrzés vonatkozásában a 100%-os készültségi szintnek megfelelő.  A záró mérföldkőig (2023.04.27.) elvégzésre kerültek a "Marketing és szemléletformáló tevékenységek" szerződésben foglalt feladatok. A záró szakmai beszámoló benyújtási határideje 2023.07.26. napja.

A **TOP-6.4.1-15-SH1-2019-00004** számú, **„Szombathely és Balogunyom településeket összekötő kerékpárút megépítése”** című projekt a kivitelezés és a műszaki ellenőrzés vonatkozásában a 100%-os készültségi szintnek megfelelő.  A záró mérföldkőig (2023.04.27.) elvégezésre kerültek a "Marketing és szemléletformáló tevékenységek" szerződésben foglalt feladatok. A záró szakmai beszámoló benyújtási határideje 2023.07.26. napja.

A **TOP-6.4.1-15-SH1-2016-00001** számú, **„Szombathely Megyei Jogú Város kerékpárosbarát fejlesztése”** című projekt záró helyszíni ellenőrzési jegyzőkönyvében előírt intézkedési terv a bemutatott eredeti dokumentumok, valamint a beküldött alátámasztó dokumentumok alapján 2023.05.30. napján elfogadásra került. A 8. számú záró szakmai beszámoló hiánypótlása zajlik.

A **„Szombathely – Zanat kerékpárút megvalósítása”** című projekt Támogatói Okirat 1. számú módosítása 2023.05.11. napján elfogadásra került, a projekt megvalósításnak végső határideje: 2024.06.30.

A **TOP Plusz-1.3.1-21** számú, **„Fenntartható városfejlesztés Szombathelyen”** című pályázat Támogatási Szerződése 2022.12.09-én aláírásra került. Egyes feladatok megvalósítása szerződés szerint történik, új feladatok elvégzésére a vállalkozók kiválasztása folyamatban van.

A **TOP-6.5.1-16-SH1-2018-00001** számú, **"Maros és Pipitér óvoda energetikai korszerűsítése"** projekt fenntartási időszakba lépett. A projektfenntartás időszakának első napja: 2023. 03. 28., utolsó napja: 2028. 04. 11.

A **TOP-6.5.2-15-SH1-2016-00001** számú, **„Megújuló Szombathely – tiszta energia saját erőből”** projekttel kapcsolatban a módosított Támogatási szerződést a Támogató jóváhagyta. 2023. március 1-én a munkaterület átadása megtörtént. A tájékoztató tábla elkészült, és a nyitó sajtóközlemény megjelent. Az építési, kivitelezési munkák elindultak.

A **Take-IT-home** pályázatot az Interreg CENTRAL EUROPE program új felhívására nyújtottuk be 2023. május 17-én a korábbival csaknem azonos tartalommal.

A 2022-ben benyújtott **NetZeroCities** pályázatot csökkentett tartalommal nyújtottuk be a Scalable Cities Action Grant felhívásra 2023. május 31-én.

2023. május 31-én benyújtottuk csatlakozási kérelmünket az **UNESCO Globális Tanuló Városok Hálózatához**.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

Az irodára **2023. május 11-től** **– 2023. júniusig** hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 8 |
| Adósságkezelés | 0 |
| Átmeneti támogatás | 119 |
| Krízis támogatás | 116 |
| Rendszeres gyógyszertámogatás | 16 |
| Temetési segély | 1 |
| Fűtési támogatás | 0 |
| Rendszeres gyermekvédelmi támogatás | 13 |
| Hátrányos helyzet megállapítása | 8 |
| Önkormányzati lakásban lakók lakbértámogatása | 11 |
| Nem önkormányzati lakásban lakók bérleti díj támogatása | 11 |
| Gázártámogatás | 0 |
| Villamosenergia támogatás | 1 |
| **Összesen** | **304** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – környezettanulmányt végeznek

A Szociális és Lakás Bizottság a 2023. májusi ülésén mindösszesen 9 család részére a lakáshasználatuk meghosszabbításáról döntött, továbbá 6 család részére pedig rendkívüli szociális krízishelyzetére tekintettel önkormányzati tulajdonban lévő ingatlant jelölt ki. Az érintettek részére a bérlakások bérbeadása megtörtént.

**Közösségi Bérlakás Rendszerben nyilvántartott ingatlanok bérbeadása:**

A tulajdonos által felajánlott ingatlan állapotfelmérését követően, és a bérleti díj elfogadásáról szóló tulajdonosi nyilatkozat alapján 2023. május hónapban 2 ingatlan került a KBR rendszerében bérbeadásra.

A **Sport és Ifjúsági Iroda** vezetője az alábbi tájékoztatást adta az iroda munkájáról, tevékenységéről a 2023. május 11-től – 2023. június 2.  közötti időszakra vonatkozóan:

A sport területén végzett feladatok:

* 2023. májusi bizottsági és közgyűlési határozatok végrehajtása;
* polgármesteri, alpolgármesteri rendelkező levelek elkészítése;
* támogatási szerződések elkészítése;
* június havi közgyűlési előterjesztések elkészítése;
* szombathelyi székhelyű sportszervezetek aktuális ügyeinek segítése, koordinálása;
* beérkezett elszámolások ügyrend szerinti kezelése.

Az iroda szervezésében kerültek lebonyolításra különböző diáksport rendezvények, többek között:

* általános iskolások részére II., III., korcsoportos lány labdarúgás diákolimpia;
* általános iskolások részére II., III., korcsoportos fiú labdarúgás diákolimpia;
* általános iskolások részére városi atlétika bajnokság.

A Városstratégiai, Idegenforgalmi és Sport Bizottság április havi ülésén döntött a szombathelyi székhelyű sportszervezetek működésének és tevékenységének támogatásáról. Az iroda a bizottsági határozat értelmében megkezdte az érintett sportszervezetekkel megkötött támogatási szerződések aláíratását és kifizetését.

Az iroda segítette, koordinálta a szombathelyi székhelyű sportszervezetek aktuális ügyeit, valamint tájékoztatta a sportszervezetek vezetőit az aktuális további pályázatokról.

Folytatódott a 2023. évre tervezett szabadidősport valamint diáksport rendezvények, versenyek lebonyolítása, amelyeket a Városstratégiai, Idegenforgalmi és Sport Bizottság március havi Bizottsági ülésen fogadott el. A szabadidősport és diáksport rendezvények szervezése, lebonyolítása a Sport és Ifjúsági Iroda közvetlen sportszakmai irányításával és sportági szakemberek közreműködésével valósul meg.

Az iroda megszervezte és lebonyolította a Pünkösd Kupa Asztalitenisz Versenyt, továbbá a Tavaszi Kerékpártúra a Rohonci-tóhoz elnevezésű rendezvényt.

Az iroda szervezésében folytatódott a 2023. évi Férfi Tenisz Csapatbajnokság.

Folyamatosak az egyeztetések a Szombathelyi Szabadidősport Szövetség elnökségével, az általuk végzett feladatok ellenőrzése és koordinálása érdekében.

A Kábítószerügyi Egyeztető Fórum aktuális havi ülése is az iroda szervezésében került lebonyolításra.

Az iroda napi szinten végzi el a Vasi Diák Közösségi Szolgálat tevékenységéből fakadó adminisztratív feladatokat.

Az iroda folytatta a 2023. évi Nemzetközi Diákjátékokra utazó szombathelyi delegáció összeállítását, valamint az utazással kapcsolatos feladatok szervezését.

Az iroda megkezdte a Nyári Sporttáborok, valamint a Városi Diáksport Napok szervezését is.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2023. május 11 - 2023. június hónapban az alábbi feladatokat végezte:

Önként vállalt önkormányzati feladatok és civil területén végzett feladatok:

* önkormányzati támogatási rendszeren történő regisztrációk ügyintézése,
* beérkező elszámolások ellenőrzése,
* adatszolgáltatás elkészítése,
* határidő-meghosszabbítás ügyintézése,
* költségvetésben külön soron szereplő támogatások ügyintézése,
* kapcsolattartás civil szervezetekkel,
* Szent Márton Kártya ügyintézés,
* babaköszöntő csomagok előkészítése,
* polgármesteri keret terhére támogatási szerződések elkészítése,
* lakossági LED-csereprogramban történő közreműködés,
* „Aktív időskor Szombathelyen” program előkészítése,
* Idősügyi Tanács ülésének megszervezése, előkészítése,
* Érezd Szombathelyt programsorozat városházi rendezvényeinek előkészítése,
* Bloomsday városi nagyrendezvény, Teraszkoncertek és az Utcaművészeti Fesztivál programjainak előkészítése, program- és feladategyeztetés,
* a Szombathelyi Identitás-program kiterjesztésének előkészítése,
* a Lapozó 1 éves évfordulójának előkészítése,
* iskolai nyílt nap szervezése a Városházán a Bólyai János Általános Iskola és Gimnázium tanulóinak,
* Egyeztetés a Vásárcsarnok közösségi programjainak erősítéséről.

Egészségügy területén végzett feladatok:

* a 2023. májusi Egészségügyi Szakmai Bizottsági ülés jegyzőkönyvének elkészítése,
* májusi bizottsági, közgyűlési határozatok végrehajtása,
* június havi közgyűlési és bizottsági előterjesztések elkészítése,
* az egészségügyi szolgálati jogviszonnyal kapcsolatos havi jelentés megküldése a Belügyminisztérium részére,
* a Semmelweis napi díjátadó előkészítése,
* az egészségügyi civil szervezetekkel kötendő szerződések elkészítése,
* védőnői ellátás átszervezésével kapcsolatos feladatok,
* a Háziorvosi Életpálya Modell kapcsán esedékes összegek számfejtésének, kiutalásának intézése,
* GESZ igazgatójának vagyonnyilatkozat-tételi kötelezettségével kapcsolatos feladatok,
* Dr. Kovács Éva felnőtt háziorvossal kötendő feladat-ellátási megállapodás aláírásra történő előkészítése.

Kultúra területén végzett feladatok:

* 2023. májusi bizottsági és közgyűlési határozatok végrehajtása,
* rendelkező levelek, támogatási szerződés készítése,
* júniusi bizottsági, közgyűlési előterjesztések elkészítése,
* kulturális intézmények aktuális ügyeinek intézése.

Köznevelés területén végzett feladatok:

* májusi bizottsági, közgyűlési határozatok végrehajtása,
* júniusi bizottsági, közgyűlési előterjesztések elkészítése,
* önkormányzati napközis tábor előkészítésével kapcsolatos feladatok,
* a fonyódi önkormányzati tábor megszervezésével kapcsolatos feladatok,
* a Városi Pedagógusnapi Ünnepség megszervezése.

A **Közgazdasági és Adó Osztály** vezetője az alábbi tájékoztatást adta az osztály munkájáról **2023. május 11-től – 2023. júniusig** abeszámolási időszakra vonatkozóan:

Az osztály

* ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról;
* biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását;
* figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

Az **Adókivetési Iroda és az Adóvégrehajtási és Könyvelési Iroda tevékenységéről** az alábbi tájékoztatást adom**:**

|  |  |  |
| --- | --- | --- |
| Számlák megnevezése | 2023. évi előirányzat | 2023. 05.31.-ig befolyt |
| iparűzési adó | 9 600 000 000 Ft | 4 718 500 868 Ft |
| építményadó | 1 874 000 000 Ft | 915 360 007 Ft |

Az adóhatósági munka során adóhátralékkal rendelkező adózókat folyamatosan felszólítja az iroda tartozásuk rendezésére, ennek elmaradása esetén velük szemben végrehajtási intézkedéseket foganatosít, amelyek keretében hatósági átutalási megbízások (inkasszók) kerülnek benyújtásra, illetményletiltással, valamint ingatlanvagyonra történő jelzálogjog, illetve végrehajtási jog alapításával biztosítja a követelést és kényszeríti ki a teljesítést.

Az Adóvégrehajtási és Könyvelési Iroda 2023. 05. 11. és 2023. 06. 01. közötti időszakban a külön jogszabályokban meghatározott esetekben 47 db adó- és értékbizonyítványt készített el és küldött meg a kérelmezők részére.

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást. Részt vett a Területi Építészeti-Műszaki Tervtanács ülésein, valamint az északi iparterület értékesítése érdekében tartott megbeszéléseken, sajtóválaszok összeállításában. Az új településrendezési eszköz elkészült tervezetét javította és a szükséges eljárásokat lefolytatja.

A **Hatósági Osztály** vezetője az alábbi tájékoztatást adta az osztály munkájáról, valamint az osztály munkáját érintő jogszabályi változásokról:

A Magyar Közlöny 70. számában 2023. május 11. napján hirdették ki a 2023. évi XXI. törvényt az egyes törvényeknek a közigazgatás fejlesztésével összefüggő módosításáról. A törvény módosította a magyar állampolgárságról szóló 1993. évi LV. törvényt, így az állampolgársági eskü letételét követően az anyakönyvvezető elektronikusan értesítést küld a honosított anyakönyvi eseményeit, valamint a gyermek születését nyilvántartó anyakönyvvezetőnek.

Ugyanezen törvény módosította továbbá az anyakönyvi eljárásról szóló 2010. évi I. törvényt, ezzel az illetékességi szabályokat és a névváltoztatási szabályokat pontosította a jogszabály.

A Magyar Közlöny 71. számában 2023. május 12. napján hirdették ki a földügyi tárgyú rendeletek módosításáról szóló 170/2023. (V.12.) Korm. rendeletet. A rendelet módosította az elővásárlási és előhaszonbérleti jog gyakorlása érdekében az adásvételi és a haszonbérleti szerződés hirdetményi úton történő közlésére vonatkozó eljárási szabályokról szóló 474/2013. (XII.12.) Korm. rendeletet, miszerint a jegyző a vele közölt döntés beérkezését követő 8 napon belül köteles a részére megküldött és általa anonimizált adásvételi szerződés példányát közzétenni.

Az **Általános Hatósági Iroda** 2023. május havi munkavégzéséről az alábbiakban adok tájékoztatást.

Az irodához tartozó *anyakönyvvezetők* munkája során 2023. május 1–31. között az alábbi új anyakönyvi események történtek:

* Születés anyakönyvezése: 146,
* Házasságkötés: 40,
* Haláleset anyakönyvezése: 171,
* Bejegyzett élettársi kapcsolat: 0.

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2023. május 1-31. között a bejegyzett események száma az alábbiak szerint alakult:

* Születési események és ehhez kapcsolódó változások: 313,
* Házassági bejegyzések és ehhez kapcsolódó változások: 102,
* Halotti bejegyzések: 7.

Az anyakönyvvezetőknek feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2023. május hónapban 34 ügyben kellett elvégezni ezeket a feladatokat.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

Továbbá az alapfeladatokon túl az alábbi városi ünnepségen, rendezvényen is közreműködtek:

* május 24-én a Bírósági ülnökválasztáson a narrátori és technikusi (zeneszolgáltatás) feladatok ellátása,
* május 28-án a Magyar Hősök Emléknapján a rendezvény koordinálása és a koszorúzás megszervezése.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akiknek az utolsó belföldi lakóhelye Szombathelyen volt. 2023. május 1-31. között 127 ügyben indult meg a hagyatéki leltározás, összesen 1116 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor.

2023. május hónapban összesen 55 kérelem érkezett:

* 23 kereskedelmi tevékenységgel kapcsolatos kérelem;
* 18 kereskedelmi és kulturális célú közterület-használati kérelem;
* 3 szálláshely szolgáltatási tevékenységgel kapcsolatos kérelem;
* 9 teleppel kapcsolatos kérelem;
* 2 rendezvénytartási kérelem.

Az iroda folyamatosan végzi a nyilvántartásba vett kereskedelmi tevékenységek hatósági ellenőrzését, valamint a kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálatát. A nyilvántartás felülvizsgálata során 2023. május hónapban 5 kereskedelmi üzlet adatainak felülvizsgálatára került sor, továbbá 14 nyilvántartásba vett kereskedelmi egység került hivatalból törlésre.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, illetve kezdeményez, megkeres más hatóságokat, állásfoglalásokat kér, tájékoztatásokat ad.

Az iroda ellátja a jegyző, mint élelmiszerlánc-felügyeleti szerv *növényvédelmi* feladatait. A parlagfű elleni közérdekű védekezés végrehajtásának, valamint az állami, illetve a közérdekű védekezés költségei megállapításának és igénylésének részletes szabályairól szóló 221/2008. (VIII.30.) Korm. rendelet 2. § (1) bekezdése alapján a közérdekű védekezés elrendelésére jogosult hatóságként kezdeményezésünkre a közérdekű védekezés elvégzésére vonatkozó megbízási szerződés a FÉHE Nonprofit Kft-vel 2023. június 1-től 2024. május 31-ig tartó időtartamra aláírásra került.

Az iroda jár el a Polgári Törvénykönyvről szóló 2013. évi V. törvény 5:8. §-a alapján a jegyző hatáskörébe utalt *birtokvédelmi* eljárásokban. 2023. május hónapban 6 új eljárás indult, a folyamatban lévő ügyek közül 5 eljárás zárult határozathozatallal.

Az iroda folytatja le a közösségi együttélés alapvető szabályainak megszegése miatt indított *közigazgatási eljárásokat* a zöldterületen történő közlekedésre, várakozásra vonatkozó eljárások kivételével. 2023. május hónapban a Közterület-felügyelet bejelentése alapján 5 esetben indult eljárás. A folyamatban levő ügyek közül 2023. május hónapban 8 közigazgatási eljárás zárult le, minden esetben figyelmeztetésre, mint közigazgatási szankció alkalmazására került sor.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2023. május hónapban összesen 177 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz továbbra is érkeznek megkeresések, bejelentések e-mailen és telefonon is, illetve kérnek az ügyfelek tájékoztatást. Ezek számadatai 2023. május hónapban az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| 2023. május | 109 | 84 |

Fentieken túl az ügyfélszolgálati ügyintéző 2023. május hónapban tájékoztatást adott a LED-csere program kapcsán érdeklődőknek, összesen 11 ügyfél számára nyújtott segítséget. Szent Márton-kártya kiadására pedig 2023. május hónapban 87 esetben került sor.

A Hatósági Osztály vezetőjének közvetlen irányítása alatt végzi munkáját a ***védelmi ügyintéző***, aki ellátja a védelmi és biztonsági igazgatással kapcsolatos feladatokat. Döntésre előkészíti a polgármester hatáskörébe tartozó honvédelmi, polgári védelmi ügyeket, a védelmi és biztonsági igazgatás területi vagy helyi szerve által szervezett honvédelmi képzésén, felkészítésen, illetve gyakorlaton részt vesz, szervezi az önkormányzati rendezvények biztosítását, megszervezi a Bűnmegelőzési, Közbiztonsági és Közrendvédelmi Bizottság ülését és ellátja az adminisztratív feladatokat. Figyelemmel kíséri az önkormányzat részéről a rendőrségnek és a katasztrófavédelemnek biztosított támogatás felhasználását. Kapcsolatot tart a honvédség, rendvédelmi szervek, a katasztrófavédelem helyi szervezeteivel és a Közterület-felügyelettel, Blaguss Agora Hungary Kft-vel és Volánbusz Zrt-vel.

A védelmi ügyintéző május havi feladata volt a Magyar Hősök Emlékünnepének május 28-ai városi megemlékezéssel kapcsolatos teendők ellátása, egyeztetések a honvédséggel, a forgalomkorlátozásokkal kapcsolatban mind a rendőrséggel, mind a Blaguss Agora Hungary Kft-vel és a Volánbusz Zrt-vel. További egyeztetéseket folytatott a megemlékezésen az 50. számú Hunyadi János Cserkész Csapattal a koszorúzási feladatokon túl az országzászló ünnepélyes behozatalával kapcsolatosan.

Májusban már folyamatosan zajlott a június 4-én megrendezett Nemzeti Összetartozás Napja városi megemlékezéssel kapcsolatos feladatok ellátása, a forgalom lassításával kapcsolatban történő egyeztetés mind a rendőrséggel, mind a Blaguss Agora Hungary Kft-vel és Volánbusz Zrt-vel.

A Hatósági Osztályhoz tartozó **Közterület-felügyelet** 2023. május 1-31. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 167 db lakossági bejelentés érkezett. A lakossági bejelentések a Közterület-felügyelet felé 140 esetben telefonon, 19 esetben elektronikus úton, 8 esetben személyesen történtek.

A Szombathelyi Rendőrkapitányság hivatalos megkeresésére 10 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 3 esetben alkalmazott hangszórón keresztül figyelmeztetést, valamint 9 esetben alkalmazott feljelentést. 81 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, lakosság tájékoztatása, IPL rendszerben adatlekérés).

A Szombathelyi Rendőrkapitányság járőrei 3 esetben intézkedtek a térfigyelő ügyeleti szolgálat által kamerán észlelt szabálysértés és szabályszegés megszüntetésének ügyében.

A Szombathelyi Rendőrkapitányság különböző szervezeti egységei összesen 26 esetben kértek segítséget munkavégzésük elősegítése érdekében.

1. Gépkocsizó reagáló szolgálat

A reagáló szolgálat a fenti időszakban 101 esetben alkalmazott szabálysértések észlelése esetén figyelmeztetést. 4 esetben a gépjármű üzembentartójának távollétében, valamint helyszíni bírságot szabtak ki, illetve 17 esetben alkalmaztak feljelentést, és 929 esetben foganatosítottak egyéb intézkedést. Helyszíni bírságot 3 esetben szabtak ki. Ezekben az esetekben a FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása vált szükségessé.

Ezen időszakban a gépkocsizó reagáló egység – saját észlelésre, illetve a Térfigyelő Ügyeleti Szolgálat utasítására végrehajtott ellenőrzés során – a gépjármű forgalomra alkalmatlan állapota miatt 21 esetben helyezett el értesítést a gépjárműveken.

1. Közterületi járőrszolgálat

A közterület-felügyelők járőrszolgálatuk során 2023. május hónapban az alábbi intézkedéseket alkalmazták:

|  |  |  |  |  |  |
| --- | --- | --- | --- | --- | --- |
| **Intézkedések fajtája** | **Figyelmeztetés** | **Helyszíni bírság** | **Távolléti helyszíni bírság** | **Szabálysértési feljelentés** | **Közigazgatási eljárás** |
| **Közúti közlekedési szabályok megsértése** | 149 | 3/30.000.- Ft | 4/85.000,- Ft | 2 | 1 |
| **Közrend elleni szabálysértések** | 8 | 0 | 0 | 1 | 0 |

A járőrszolgálat által mobiltelefonos applikáción keresztül összesen 7 jelzés került beküldésre, amelyek további intézkedéseket igényeltek.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított. A belváros közbiztonságának és köztisztaságának növelése és annak megóvása érdekében továbbra is állandó járőrpár hajtotta végre a közterületi ellenőrzéseket, valamint tette meg a szükséges intézkedéseket. A belváros és környékének ellenőrzése folyamatos, illetve az ellenőrzések számát szinten tartjuk.

Az elmúlt időszakban több lakossági jelzés alapján fokozott ellenőrzés és közterületi jelenlét került elrendelésre az Éhen Gyula téren és annak közvetlen környezetében, valamint a belvárosban, a Minerva lakótelepen és a Gayer park területén. Az ellenőrzések azóta is folyamatosak.

A helyszínek ellenőrzése kiegészült a Joskar-Ola lakótelep játszótereivel és azok környékével.

1. Mezőőri szolgálat

A mezőőri szolgálat munkatársai a külterületi részeken folyamatos ellenőrzést tartottak továbbra is, amely során 1 esetben kezdeményeztek közigazgatási hatósági eljárást a Vas Vármegyei Kormányhivatalnál.

A járőrszolgálat területellenőrzés során észlelte, hogy egy ismeretlen férfi vélhetően önakasztást hajtott végre egy vadászlesnél. Az észlelést követően a rendőrség értesítésre került, akik a hivatalos eljárást lefolytatták.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2023. május havi tevékenységéről az alábbiakban számolok be:

|  |  |
| --- | --- |
| **2023. május 1-31.** | **db** |
| 2023. május 1. napján a telepen lévő ebek száma | 14 |
| Közterületen befogott eb | 5 |
| A telepről a gazdának átadott eb | 5 |
| Örökbeadott eb | 0 |
| Közterületen befogott, az állatkórháznak – az eb egészségügyi állapota miatt – átadott eb | 0 |
| Állatkórházban elaltatott eb (eutanázia) | 0 |
| Állatvédő szervezeteknek átadott eb | 0 |
| Lakossági bejelentésre közterületen keresett, de meg nem talált kóbor eb | 2 |
| Kutyatetem | 3 |
| Egyéb állattetem (galamb, sün, macska, patkány stb.) | 16 |
| 2023. május 30. napján a telepen lévő ebek száma | 14 |

1. Egyéb feladatok

*Forgalomra alkalmatlan gépjárművek:* A fenti időszakban összesen 40 esetben történt észlelés. 5 db gépjármű került elszállításra, amelyből 2 esetben történt kiváltás a jogos tulajdonos által.

A közterületi járőrszolgálat 3 esetben észlelt olyan gépjárművet, amely hatósági jelzéssel nem rendelkezett. A felügyelők „ideiglenes” rendszámmal, valamint külföldi hatósági jelzéssel ellátott gépjárművet a közterületen nem észleltek, amely forgalomra alkalmatlannak minősült volna.

A város területéről a korábbi években elszállított gépjárművek forgalomból történő végleges kivonásához összesen 22 esetben került igénylésre hatósági bizonyítvány a Vas Vármegyei Kormányhivatal Szombathelyi Járási Hivatalától.

Az adott hónapban a hatályos jogszabályok alapján 36 esetben került átadásra gépjármű bontó-hulladékkezelő részére megsemmisítés végett.

Ezen felül az üzembentartó utolsó ismert lakóhelye szerinti illetékes kormányhivatalnál folyamatban lévő kérelmezési eljárásunk gépjármű forgalomból történő végleges kivonása miatt 18 esetben megtörtént.

A Felügyelet a tulajdonjogban történt változás bejegyzésének elmulasztása miatt 2023. május hónapban 2 esetben kezdeményezte gépjármű forgalomból történő ideiglenes kivonását.

*Illegális hulladék elhelyezés:* A hatáskörrel rendelkező Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztálynál összesen 13 esetben kezdeményezett a Felügyelet közigazgatási eljárást.

*Zöld területen való várakozás miatti közigazgatási eljárásokkal kapcsolatos intézkedések:*

|  |  |
| --- | --- |
| 2023. május hónapban megindított új közigazgatási hatósági eljárások | 9 db |
| 2023. május hónapban meghozott határozatok száma | 10 db |
| * ebből közigazgatási szankciók száma | 8 db |
| * figyelmeztetések száma | 8 db |
| * közigazgatási bírságok száma, összege | 0 db |
| * a jogsértés el nem követését megállapító határozatok száma | 2 db |
| 2023. május végén folyamatban lévő, még le nem zárt ügyek száma | 5 db |

*Közösségi együttélés szabályainak megszegése miatt indított közigazgatási eljárások:* A Közterület-felügyelet az Általános Hatósági Irodánál 7 esetben közterület-használati hatósági engedély hiánya miatt, valamint 4 esetben forgalomra alkalmatlan gépjármű közterületen történő engedély nélküli tárolása miatt indított közigazgatási hatósági eljárást.

*Büntetőeljárások megindítása:* A Közterület-felügyelet büntetőeljárást a Szombathelyi Rendőrkapitányság irányába május hónapban 2 esetben kezdeményezett „garázdaság” vétség elkövetésének alapos gyanúja miatt.

*Biztosítási feladatok*: A város területén folytatódott a városi nagytakarítási program, amely keretében parkolók, nagyobb területek zárása, annak ürítése és biztosítása vált szükségessé. Ezek során a társszervekkel (SZOVA NZrt., Szompark Kft.) komplex takarítási, útburkolat festési, valamint parkfenntartási munkálatok kerültek elvégzésre. A külön feladatok az alábbi napokon kerültek végrehajtásra:

* Május 3.: Szombathely, Bem József utca 21-23;
* Május 9.: Szombathely, Stromfeld lakótelep 1. és 2. félkörív;
* Május 11.: Szombathely, Stromfeld lakótelep 3. és 4. félkörív;
* Május 16.: Szombathely, Éhen Gyula tér;
* Május 23.: Szombathely, Szűrcsapó utca Bartók Béla krt. felé eső köríve;
* Május 24.: Szombathely, Széll Kálmán utca;
* Május 25.: Szombathely, Perintparti sétány 6-16. szám közötti belsőparkoló;
* Május 31.: Szombathely, Rohonci út 26-36. szám mögötti nagyparkoló.

A városban napi szinten zajló lomtalanítások rendszeresen ellenőrzésre kerültek a Közterület-felügyelet által, amely során az utólagos visszaellenőrzések is megtörténtek.

Rendezvénybiztosítási feladatokat 2023. május 28. napján hajtott végre a Felügyelet „Hősök Napja” alkalmából a Szombathely, Március 15. téren található hősi emlékműnél.

A Közterület-felügyelet látogatására 2 esetben került sor, amelyen az ELTE Bolyai János Gyakorló Általános Iskola és Gimnázium tanulói is részt vettek. Másik esetben a Strong Cities Network képviselője tett látogatást a Felügyeleten 2023. május 16. napján.

A **Városüzemeltetés Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a pályázatok támogatási szerződési határidejének ütemezésében, a projektek közbeszerzési munkarészeinek ellenőrzési eljárásaiban, előkészítette a Közbeszerzési Bíráló Bizottság előterjesztéseit.

A bizottsági előterjesztéseket, a határozati javaslatok döntéshozatalra történő előkészítését, valamint a közbeszerzési eljárások bonyolítását az iroda elvégezte.

A közbeszerzésekről szóló 2015. évi CXLIII. törvény módosítása 2023. május 11. napján került kihirdetésre, amely több lépcsőben - május 14., szeptember 1., október 12. – lép hatályba, amelynek több eleme Magyarországnak az Európai Uniós tagságából eredő kötelezettségeivel függ össze.

Az uniós jogi hátterű elemeken túl a módosítás olyan szabályokat is tartalmaz, amelyek az eljárások hatékonyabb, gyorsabb és rugalmasabb megvalósítását segíthetik elő. A jelenlegi gazdasági helyzetben rendkívül gyorsan változó árak szükségessé teszik, hogy a jogalkotó biztosítsa a jogalkalmazók számára a keretmegállapodások és dinamikus beszerzési rendszerek esetén a szerződéskötési moratórium alóli eltérés lehetőségét és gyorsabb szerződéskötést tegyen lehetővé. A jogsértéseknek az ajánlatkérő általi orvoslására nyújtott szélesebb mozgástér szintén egyszerűsítheti a közbeszerzések jogszerű megvalósítását. A módosítás által bevezetett új eredménytelenségi ok arra ad lehetőséget, hogy az ajánlatkérő a túlzottan magas árú, vagy manipulatív módon árazott, de az értékelés során legkedvezőbbként kikerülő ajánlat esetén visszautasíthassa a szerződéskötést.

A módosítások értelmében rugalmasabbá válik a közbeszerzési eljárások jogszerűségének helyreállítása olyan esetben, amikor ennek szükségességét az ajánlatkérő az eljárás eredményének megküldését követően észleli.

Az új szabályok a ajánlatkérők helyzetének könnyítése mellett az arányosság elvének való jobb megfelelést is szolgálják, valamint segítenek az olyan helyzetek elkerülésében, amikor az ajánlatkérő a közbeszerzési eljárásban észlelt jogsértést csak a saját maga ellen kezdeményezett jogorvoslati eljárással tudná orvosolni. A bírálati cselekmények szükség szerinti megismétlésének keretét adja az a szabály, amely az összegezés módosítását – meghatározott kivételek mellett – húsz napos időkorláttal teszi lehetővé az ajánlatkérő számára, biztosítva ezzel a jogbiztonságot.

Az előző közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **TOP – Képtár vizesblokk felújítása IV.** | A nyertes ajánlattevővel, a Vasi Hofa Kft-vel a szerződés 2023. május 23. napján aláírásra került. |
| 2. | **Károly Róbert utca felújítása** | Ajánlattételi határidő 2023. június 1. napja volt, az ajánlatok értékelése folyamatban van. |
| 3. | **Jégpince körforgalom** | A nyertes ajánlattevővel a Litor Kft-vel a vállalkozási szerződés 2023. május 11. napján aláírásra került. |
| 4. | **Szőlős utca felújítása** | Ajánlattételi határidő: 2023. június 8. |
| 5. | **Szentkirályi bölcsőde építése** | Ajánlattételi határidő: 2023. június 9. |
| 6. | **TOP Plusz Parkolási infrastruktúra és zöldfelületfejlesztés a Derkovits városrészen** | A KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek a támogató tanúsítvány kiállítása érdekében. |
| 7. | **TOP Plusz Parkolási infrastruktúra és zöldfelületfejlesztés lakótelepi környezetben (Patak u., Bem u. parkolók)** | A KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek a támogató tanúsítvány kiállítása érdekében. |
| 8. | **TOP Plusz Joskar-Ola városrészen közlekedési-, közösségi- és zöldinfrastruktúra fejlesztése** | A KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek a támogató tanúsítvány kiállítása érdekében. |
| 9. | **TOP Plusz Oladi városrész fejlesztése** | A KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 27. napján felterjesztésre kerültek a támogató tanúsítvány kiállítása érdekében. |
| 10. | **TOP Plusz Parkolási infrastruktúra kialakítása, okos közterület fejlesztések és aktív rekreációs zöld-felület rekonstrukció (Stromfeld)** | A KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25.napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek a támogató tanúsítvány kiállítása érdekében. |
| 11. | **TOP Plusz Közúti és parkolási infrastruktúra fejlesztése a KISZ lakótelepen** | A KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 27. napján felterjesztésre kerültek a támogató tanúsítvány kiállítása érdekében. |
| 11. | **Sugár úti körforgalom** | A KBB 2023. 05. 11. napján döntött az eljárás eredményességéről.  A nyertes ajánlattevővel a Litor Kft-vel a szerződés 2023. június 1. napján aláírásra került. |

A **Beruházási Iroda** vezetője az alábbi tájékoztatást adja az iroda munkájáról:

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** kivitelezése befejeződött. A forgalomba-helyezési engedély rendelkezésre áll, a záró auditálás befejeződött, a záró jegyzőkönyv aláírásra került az auditor részéről, a teljesítésigazolás kiküldésre került. Az ingatlan-nyilvántartásban történő átvezetési feladatok elvégzése (változási vázrajz elkészítése – telekösszevonás, az átvezetéshez szükséges hatósági ügyintézés lefolytatása) folyamatban van. A szükséges dokumentumok földhivatalhoz történő benyújtásáról gondoskodott az iroda április elején, válasz még nem érkezett.

**Szombathely-Balogunyom településeket összekötő kerékpárút** kivitelezése befejeződött. A forgalomba-helyezési engedély rendelkezésre áll, a záró auditálás befejeződött, a záró jegyzőkönyv aláírásra került az auditor részéről, a teljesítésigazolás kiküldésre került. Az ingatlan-nyilvántartásban történő átvezetési feladatok elvégzése (változási vázrajz elkészítése – telekösszevonás, az átvezetéshez szükséges hatósági ügyintézés lefolytatása) folyamatban van. A szükséges dokumentumok földhivatalhoz történő benyújtásáról gondoskodott az iroda április elején, válasz még nem érkezett.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen” projektben** a műszaki átadás-átvételi eljárás lezárult, a vonatkozó engedélyezési eljárások befejeződtek. Az eszközbeszerzésre vonatkozó szerződések teljesítése megtörtént. Földhivatali bejegyzés megtörtént, működési engedély rendelkezésre áll, a bölcsődei intézmény 2023. április 17. napjától üzemel.

**TOP-6.1.4-16 „Képtár turisztikai fejlesztése”** című pályázat: a látogatók részére fenntartott női-férfi vizesblokk felújítására vonatkozó közbeszerzési eljárás keretén belül az ajánlatok beérkeztek, az értékelés megtörtént, a záró tanúsítványt megkapta az önkormányzat. A kivitelezési szerződéskötés előkészítése megtörtént. Vállalkozó az előleg biztosítékot és a teljesítési biztosítékot kezességvállalás útján nyújtja. A kezességi szerződést elkészítette az iroda, amely aláírásra került 2023. május 23-án. Ezzel egyidőben a Vasi Hofa Kft-vel a vállalkozási szerződés is aláírásra került. A munkaterület átadás-átvételi eljárás 2023. május 30-án megtörtént, a kivitelező a munkavégzést megkezdte.

**TOP-6.1.5-15-SH1-2019-00002 Ferenczy I. utcai fejlesztés:** a Szent Quirin utca kivitelezési munkái elkészültek, a műszaki átadás-átvételi eljárás lezárult. A forgalomba helyezési engedély rendelkezésre áll.

A projekten belül megvalósuló Károly Róbert utca burkolatfelújításának műszaki ellenőr beszerzése megtörtént, a Vasi DOLOMIT Kft-vel a megbízási szerződés aláírásra került. A kivitelező beszerzésére vonatkozó közbeszerzési eljárás folyamatban van, az ajánlattételi határidő 2023. június 1. napja volt, jelenleg az ajánlatok értékelése zajlik.

A Szőlős utca burkolat felújítási munkáinak elvégzésére vonatkozóan a közbeszerzési adatlapot elkészítette az iroda és átadásra került a Közbeszerzési Irodának, a közbeszerzési eljárás folyamatban van, ajánlattételi határidő 2023. június 8.

**TOP-7.1.1-16-H-ERFA-2020-00780** **Szedreskert szabadtéri közösségi rendezvénytérré fejlesztése című projekt:** a kivitelezési munkák folyamatban vannak. A mozgáskorlátozottak számára a parkoló, valamint a színpad felé vezető út elkészült, a színpad kivitelezése kapcsán a burkolat miatt egyenértékűségi nyilatkozatot a vállalkozó kivitelező benyújtotta, a MÁK elfogadta. Az E-ON felé a bekötésre az igénylést benyújtotta az önkormányzat. A mozgáskorlátozott parkoló és a fitnesz park közötti burkolatot 2023. május 15. napján a kivitelező Alpok Terra Kft. elkészítette. Jelenleg a színpad burkolata kész, a színpadháttér készül, a kivitelezés 2023. május 30-i dátummal elérte az 50 %-os készültségi szintet, a beszámoló készítése a műszaki ellenőr által folyamatban van.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** a kiviteli tervdokumentáció és az árazott költségvetés rendelkezésre áll. A műszaki ellenőr beszerzése megtörtént, a Vasi DOLOMIT Kft-vel a megbízási szerződés aláírásra került. A kivitelezésre vonatkozó beszerzési eljárás keretén belül az ajánlatok beérkeztek, a vállalkozási szerződés 2023. május 10. napján mindkét fél részéről aláírásra került, a kivitelezési munkákat a Vasi Opus Kft. végzi. Az építési napló megnyitásáról gondoskodott az iroda. A munkaterület átadása 2023. május 22-én megtörtént, a kivitelezési munkák megkezdődtek.

**TOP 7.1.1.-16-H-ERFA-2020-00781 jelű „A gyöngyösszőlősi klubház fejlesztése” projektben** a III. közbeszerzési eljárás során az ajánlatok beérkeztek (összesen 4 ajánlat érkezett). A közbeszerzési eljárás eredményesen zárult, a vállalkozási szerződés a Vasi Tandem Kft-vel 2023. 04. 19-én aláírásra került, a munkaterület átadás 2023. 04. 26-án megtörtént, a kivitelezési munkák folyamatban vannak, készültségi szint 15 %. Befejezés várható határideje: 2023. 09. 19.

**TOP-7.1.1-16-H-ERFA-2020-00782 jelű „Belvárosi közösségi tér fejlesztése” projektben** a Vasi Bádogos Kft-vel a vállalkozási szerződés 2022. december 9-én került aláírásra, munkaterület átadás 2022. december 12-én megtörtént, a kivitelezési munkák folyamatban vannak, a készültségi szint 50 %. A befejezési határidő 2023. augusztus 9.

**RRF 1.1.2-2021 azonosító számú „Bölcsődei nevelés fejlesztése” a Szombathely, Szent István király utca 119. sz. 11725 hrsz-ú ingatlanon:** a szükséges engedélyek rendelkezésre állnak, a Lechner Tudásközpont NKft. részéről a kiviteli tervekre vonatkozó megfelelőségi nyilatkozat e-mail formájában megérkezett. A kivitelező beszerzésére vonatkozó közbeszerzési eljárás során a 12/2023. (IV.04) sz. KBB határozat a felterjesztett anyagot elfogadta, a dokumentumokat KFF ellenőrizte, az ajánlattételi felhívás megjelent, a Kiegészítő tájékoztatási folyamat keretében az Ajánlattevők részéről ezidáig beérkezett kérdéseket megválaszoltuk, a módosított ajánlattételi határidő 2023. június 9-e.

A Szombathely, Szent István király utca 119. sz. alatti ingatlan kiürítése a Szova Zrt. részéről megtörtént, közműcsatlakozások megszűntetésre kerültek. Az E-on Zrt. részére az igénybejelentés benyújtásra került, válasz még nem érkezett.

**KEHOP 3.2.1-15-2019-00033** **azonosító számú *„*A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre”** projekttel kapcsolatosan az NFP Kft. útján az Irányító Hatósághoz kérelmet nyújtott be az Önkormányzat a Támogatási Szerződésben megjelölt projekt fizikai befejezésének 2023. augusztus 31. napjára történő módosítására. A kérelem elbírálása folyamatban van, melyhez szükséges feltétel volt a SZOMHULL NP Kft., mint közszolgáltató megfelelőségi véleményének MEKH által történő kiállítása. 2022. május 27-én megkapta a SZOMHULL NP Kft. a megfelelőségi véleményt, így az IH előtt elhárult az akadály a TSZ módosítására.

A MEKH által a megfelelőségre vonatkozóan kiadott határozat, valamint a Támogatási Szerződés módosítás benyújtása óta eltelt időre tekintettel az NFP Kft. ismételten - 2022. 06. 24-én - benyújtott az Irányító Hatóság részére TSZ módosítási kérelmet, új fizikai befejezési határidőként 2024. 08. 30-i határidőt megjelölve a Projekt előkészítésére és megvalósítására vonatkozó ütemezés alapján. Az új kérelmet az Irányító Hatóság ezidáig nem bírálta el és írásban értesítést sem küldött. Figyelemmel az új ütemezés szerinti 2023. 12. 31-i elszámolhatósági határidőn túli Projekt fizikai befejezési határidőre, a Projekt további előkészítésének és megvalósításának feltétele, hogy az Irányító Hatóság hozzájáruljon a Projekt új fizikai teljesítési határidejéhez, és továbbra is biztosítsa a Projekt végrehajtásához szükséges támogatási forrást.

2022. szeptember 26-án a Miniszterelnökség Környezeti és Energiahatékonysági Fejlesztési Programok Végrehajtásáért felelős helyettes Államtitkársága értesítette az NFP NP. Kft-t, hogy a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014.(XI.5.) Korm.rendelet 90. § (1) bek a. és b. pontjaira hivatkozva eláll az Irányító Hatóság a TSZ-től, a benyújtott határidő módosításhoz nem járul hozzá, mert a projekt keretében támogatott tevékenység megvalósításának lehetősége meghiúsult . A jogszabály szerint az IH akkor jogosult elállni a szerződéstől a feltételek legalább egyikének bekövetkezte esetén, ha:

- a TSZ megkötésétől számított 12 hónapon belül a támogatott tevékenység nem kezdődik meg és a kedvezményezett a megvalósítás érdekében megvásárolandó szolgáltatásokat vagy árukat azok tervezett összértékének 50 %-t elérő mértékben nem rendeli meg, vagy az erre irányuló szerződést nem köti meg,

- 12 hónapon belül a kedvezményezett érdekkörében felmerült okból a támogatás igénybevételét nem kezdeményezi, kifizetési igénylés benyújtásával a támogatás 10 %-t nem igazolja és késedelmét nem menti ki.

A projekt végleges lezárásaként a NFP Kft-vel kötött Konzorciumi szerződés megszüntetése folyamatban van.

**Gothard kastély állagmegóvási munkái:** a csökkentett műszaki tartalmú kiviteli tervdokumentáció alapján a kivitelező beszerzése SZMJV Versenyszabályzata szerint megtörtént. A kivitelező Vasi Hofa Kft-vel 2023. március 30-án kötött az önkormányzat feltételes hatályú vállalkozási szerződést. A Miniszterelnökséghez, Dr. Botos Gyöngyvér települési fejlesztések koordinációjáért felelős helyettes államtitkár részére módosítási kérelem került kiküldésre, melyben az eredeti támogatási kérelemben jelzettekhez képest megváltozott műszaki tartalom megvalósításához kérte önkormányzatunk a hozzájárulást, azonban a kérelemre válasz ezidáig nem érkezett. A Miniszterelnökségtől várt válasz, és így a csökkentett műszaki tartalomra vonatkozó módosított Támogatói okirat aláírásának hiányában a Vasi Hofa Kft-vel 2023. márc. 30-án kötött feltételes hatályú vállalkozási szerződés nem lépett hatályba. Fentiek ellenére szükséges a szerkezetekre ártalmas könnyező házigomba fertőzés kezelésére vonatkozó intézkedések kidolgozása, amely folyamatban van.

**1625/2021. (IX.3.) Korm. határozat szerinti 905 millió Ft támogatás**

* A Vásárcsarnok környezetének rekonstrukciója: a kivitelező készre jelentett, a műszaki átadás-átvételi eljárás 2023. április 13-án lezárult, a forgalomba-helyezési engedély benyújtása megtörtént. A hatóság által küldött hiánypótlási felhívásban előírtakat teljesítettük, az engedélyt várjuk.
* A Szent István király utcai Gyöngyös-patak hídrekonstrukció: a kivitelezési munkákat a Szkendó Kft. megkezdte 2023. áprilisában. Az ideiglenes gyalogoshíd megépült, a régi híd elbontásra került, a Gyöngyös-patak elterelése elkészült. Az új híd építési munkálatai megkezdődtek. Befejezés várható határideje: 2023. 10. 07.

**1625/2021. (IX.3.) Korm. határozat szerinti + 300 millió Ft támogatás**

**Zanati kerékpárút fejlesztése projekt:** A kivitelezés folyamatban van, befejezési határidő 2023. június 18. Készültségi szint 60 %. A kivitelezés során felmerült, hogy a közvilágítási kábel a Földgáz Szolgáltató Zrt. magasnyomású gázvezeték védőtávolságán belülre lett tervezve, a közvilágítási tervhez az érintett szolgáltató így nem járult hozzá. Ezzel kapcsolatban a generál kivitelező Alpok Terra Kft. a teljesítési határidő meghosszabbítását kérte, mivel az érintett közvilágítási tervet át kell dolgozni, a kábelt új nyomvonalon kell vinni. A szerződésmódosítás dokumentumait elkészítettük, melynek aláírása folyamatban van, az új teljesítési határidő 2023. július 16. lesz. A terv átdolgozását, a szolgáltatók hozzájárulását és a szükséges engedélyek beszerzését a kivitelező vállalta ezen határidőn belül.

**Villamosenergia** beszerzése: A 2024. évi villamos energia beszerzésre irányuló közbeszerzési eljárás előkészítése folyamatban van. A szombathelyi északi iparterület 4 MWA teljesítménybővítés a Vépi úti alállomás és a 02089/3 hrsz. alatt létesített új kapcsolóállomás között, földkábelen keresztül 6000 m hosszan kerül biztosításra, szerződés szerint a kivitelezési határidő 2023. szeptember 30. A földkábel tervezése és kivitelezése E.ON beruházás keretében valósul meg.

**Szombathely, Bartók Béla krt. – Gagarin utca – Jókai utca – Jégpince utca kereszteződésben körforgalom kialakítására** vonatkozó engedélyes tervdokumentáció elkészült, az építési engedély rendelkezésre áll. Műszaki ellenőri tevékenységre vonatkozó szerződés aláírásra került a Vasi DOLOMIT Kft-vel. A kivitelező beszerzésére irányuló közbeszerzési eljárás lezárult, a beérkezett ajánlatok kiértékelése megtörtént. A kivitelezésre vonatkozó vállalkozói szerződés 2023. május 11. napján aláírásra került a nyertes Litor Kft.-vel. A kivitelezési munkák megkezdődtek, jelenleg terelőszigetek elbontása és építése, valamint a csapadékvíz elvezetése történik.

**Szombathely, Markusovszky utca – Sugár út – Horváth Boldizsár krt. – Dr. István Lajos krt. kereszteződésben körforgalom** kialakítására vonatkozó engedélyes tervdokumentáció elkészült, az építési engedély rendelkezésre áll. Műszaki ellenőri tevékenységre vonatkozó szerződés aláírásra került a Vasi DOLOMIT Kft-vel. A kivitelező beszerzésére irányuló közbeszerzési eljárás lezárult. A beérkezett ajánlatok kiértékelése megtörtént, a kivitelezésre vonatkozó vállalkozói szerződés 2023. június 1. napján került aláírásra a nyertes Litor Kft.-vel. A kivitelező a munkákat a víziközmű és a gázközmű szolgáltató általi vezeték-rekonstrukciója után tudja megkezdeni.

**Szombathely területén új gyalogátkelőhelyek közvilágításainak kiépítése:** a Vállalkozó beszerzésére irányuló ajánlattételi felhívás kiküldése megtörtént. Az ajánlatok beérkezése és kiértékelése június közepén várható.

Helyszínek:

1. Demeter utcában (a Metro áruház előtti szervizútra, a Repülők útján meglévő gyalogátkelőhely folytatásaként) 1683/4 hrsz;

2. Kassák Lajos utca és Faludi Ferenc utca kereszteződésében (Kassák u. 6.-tól a Kassák u. 12. felé, Kassák u. 12.-től a Kassák utca 11. felé) 3785/4.; 3785/75. hrsz.

3. Kodály Zoltán utca 1. kereszteződésében (Kodály Zoltán utca 1. és Kodály Zoltán utca 12-14. szám közötti úttestre) 3785/56. hrsz.

4. Szófia és Maros utca kereszteződésében (Postától a Kámoni húsboltig, illetve a Postától az Írottkő utca felé) 1529/1.; 876. hrsz.

5. Szent István király utca és Rumi külső út kereszteződésében 11495/2; 11436/2; 11391 hrsz.

A TOP PLUSZ Fenntartható városfejlesztés „**Parkolási infrastruktúra és zöldfelületfejlesztés a Derkovits városrészen**” c. projekt keretében az 1. rész: Bem J. utcai buszfordulóból parkoló kialakítása: a KBB 2023.05.24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében. A 2. rész: Rohonci u. 46-50. sz. háztömbök mellett parkolóépítés: a KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében.

A TOP PLUSZ Fenntartható városfejlesztés „**Parkolási infrastruktúra és zöldfelület fejlesztés lakótelepi környezetben**” c. projekt keretében az 1. rész: Patak utcai parkoló építése: a KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében. A 2. rész: Bem J. u. 2. – Váci iskola mögött parkoló kialakítása: a KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében.

A TOP PLUSZ Fenntartható városfejlesztés „**Joskar-Ola városrészen közlekedési-, közösségi- és zöldinfrastruktúra fejlesztése**” c. projekt keretében az 1. rész: Parkoló építése Pázmány P. krt. 25. mellett: a KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében. A 2. rész: Parkoló építése Mikes K. - Károlyi A. utca csomópont: a KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében.

A TOP PLUSZ Fenntartható városfejlesztés „**Oladi városrész fejlesztése**” c. projekt keretében az 1. rész: 50 db parkolóhely kialakítása (Bakó József utca - Kassák Lajos utca - Kodály Zoltán utca által határolt területen); a 2. rész: Kodály Zoltán utca felújítása (Kassák Lajos utca és Simon István utca közötti szakaszon). Mindkét rész esetében a KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében.

A TOP PLUSZ Fenntartható városfejlesztés „**Parkolási infrastruktúra kialakítása, okos közterület fejlesztések és aktív rekreációs zöld-felület rekonstrukció**” c. projekt keretében az 1. rész: Pihenőpark kialakítása - Stromfeld A. lakótelep; a 2. rész: Játszótér fejlesztése – Huszár úti lakótelep. Mindkét rísz estében a KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében.

A TOP PLUSZ Fenntartható városfejlesztés „**Közúti és parkolási infrastruktúra fejlesztése a KISZ lakótelepen**” c. projekt keretében 42 db parkolóhely kialakítása (Krúdy Gy. u.): a KBB 2023. 05. 24-i ülésén javaslatot tett a feltételes közbeszerzési eljárás megindítására, amelyet a döntéshozó 2023. 05. 25. napján elfogadott. Az eljárást megindító dokumentumok a MÁK, illetve a KFF részére 2023. 05. 26. napján felterjesztésre kerültek támogató tanúsítvány kiállítása érdekében.

**Rohonci utca 62. szám mögött 14 db férőhelyes parkoló** kialakítása. A tervdokumentáció és az építési engedély rendelkezésre áll. Indikatív ajánlatok kerültek bekérésre a kivitelezésre vonatkozóan. Az ajánlatok beérkezésének határideje 2023. június 7.

**Tervezések:**

* Szombathely, Északi Iparterület 02089/5-7 hrsz-ú ingatlan vonatkozásában ivóvízellátó és szennyvízelvezető hálózat vízjogi létesítési engedélyezési és kiviteli tervének elkészítésére, közműtanulmány készítésére és árazatlan költségvetés elkészítésére vonatkozóan a Vasivíz Zrt. az engedélyes tervek átadását követően áttervezést kért, az átdolgozott tervek 2023. május 5-én kerültek átadásra, illetve a tervező által e-közműre való feltöltéssel elindult az engedélyeztetési folyamat.
* Szombathely, Északi Iparterület 02089/5 hrsz-ú ingatlan megközelítését biztosító út – és közlekedési csomópont építésre (I. ütem) engedélyezési tervdokumentáció benyújtásra került az engedélyező hatósághoz, amelyre megkapta az önkormányzat az építési engedélyt. A kiviteli tervdokumentáció elkészült, a műszaki ellenőr beszerzése folyamatban van.
* Hunyadi János utca burkolat felújítására (Szent Gellért utcai körforgalmi csomópont és a Károlyi Antal utca között), valamint a Hunyadi úti Gyöngyös patak híd felújítására vonatkozó engedélyes és kiviteli tervek elkészítése, rehabilitációs szakmérnöki feladatok ellátására vonatkozó tervezői szerződés aláírásra került. Az engedélyezési szintű tervdokumentáció elkészült, az építési engedélyt 2023. május 16-án megkapta az önkormányzat.
* Gyöngyös patak vízkiviteli műhöz tartozó Szombathely, Markusovszky utca – Sugár út – Horváth Boldizsár krt. – Dr. István Lajos krt. kereszteződésben lévő ülepítő medence elbontására a tervezői szerződéskötés a 2023. május 18-án megtörtént. A tervek elkészültek, a GYESEV és a Markusovszky Megyei Kórház meghatalmazását megkérte az iroda, az engedélyek beszerzése folyamatban van.
* Szombathely II. ütem Gyöngyös-patak 1. részgyűjtőre (Joskar-Ola lakótelep – vasút – Szent Gellért utca – Hunyadi út által határolt terület) vonatkozó Szombathely város csapadékvízelvezetésének egységes szerkezetű vízjogi üzemeltetési engedélyezési tervei elkészültek, az engedélyezési eljárás folyamatban van. A tervek benyújtása még nem történt meg, a tulajdonosi hozzájárulásokat várja az iroda.
* Szombathely III. ütem Gyöngyös-patak 2. részgyűjtőre (Szent Gellért utca – Gyöngyös-patak – Szentgotthárdi vasútvonal - Hunyadi út által határolt terület) vonatkozó Szombathely város csapadékvízelvezetésének egységes szerkezetű vízjogi üzemeltetési engedélyezési tervei elkészültek, a vízjogi engedélye rendelkezésre áll.

**Elena Projekt** - Az STS-KKS vállalkozói konzorcium által megküldött energetikai felmérések alapján elkészült Szombathely város vonatkozásában a Részletes Megvalósíthatósági Tanulmány (RMT). Az RMT alapján - az Önkormányzat által korábban kijelölt 17 helyszínen - háromféle beruházást lehet megvalósítani, ESCO-s finanszírozással: napelemes rendszer kiépítését (15), világítás rekonstrukciót (12), illetve hőszivattyús melegvízellátást (3). Az RMT alapján a modernizációs beruházások gyakorlati megvalósításának végrehajtását, finanszírozását végző cég (ESCO) beszerzésére a közbeszerzési eljárás előkészítése megkezdődött. A projekthelyszín kiválasztásra került: Aréna sportcsarnok régi és új szárny, az épületekkel összefüggésben az E-on meghatalmazás a szakértők részére megküldésre került. Az ESCO cég beszerzésével kapcsolatos üzemeltetési feltételek meghatározásra kerültek. Az ESCO cég beszerzésére vonatkozó közbeszerzési eljárást a Konzorciumvezető az ajánlattételi határidő előtt visszavonta, az új eljárás folyamatban van.

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtésével és ártalommentes elhelyezésével, zajvédelemmel, környezetvédelemmel, lakossági bejelentésekkel kapcsolatos feladatokat.

Fentiek alapján *2023. május 11. és 2023. május 26.* napja közti időszakban az ***iktatott ügyek száma 470 db***, amelyből

* parkfenntartás 10 db,
* közutak, közterületek üzemeltetése és fenntartása
* kezelői hozzájárulások (közművek elhelyezése, közterületek

bontása, útcsatlakozások kialakítása, rendezvények) 107 db,

* úthiba 37 db,
* behajtási engedély 6 db,
* telephely igazolások 2 db,
* köztemetők üzemeltetése és fenntartása 2 db,
* csapadékvíz-elvezetés 8 db,
* helyi közösségi közlekedés 15 db,
* a köztisztaság 16 db,
* kéményseprő ipari közszolgáltatás 0 db,
* az e-közműegyeztetéssel, a nem közművel összegyűjtött háztartási

szennyvíz begyűjtéséről és ártalommentes elhelyezése 0 db,

* közvilágítás 9 db,
* egyéb 36 db,
* víziközmű 8 db,

**Összesen: 256 db**

Az iroda hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárás), zajvédelmi és hulladékgazdálkodási ügyekben.

*2023. május 11. és 2023. május 26.* napja közti időszakban az iktatott hatósági ügyek szám **214 db**, amelyből

* fakivágás 23 db,
* közterület-használat 86 db,
* vízgazdálkodás 36 db,
* környezetvédelem (zajvédelem és egyéb) 67 db,
* hulladékgazdálkodás 2 db.

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, javítása, valamint a város területén lévő zárt csapadékcsatorna és víznyelő mosatása megrendelések alapján folyamatosan történik a város egész területére kiterjedően.

A „Vigyázzunk Együtt Szombathelyre” program keretén belül megkezdődtek az egyéni választókerületi képviselők önkéntes szemétszedési akciói.

Tavaszi utcatakarítási program került kidolgozásra az idei évben is, amelyek ütemtervnek megfelelően zajlanak.

A lomtalanítási ütemterv is kidolgozásra került, ami jelenleg a városban kétféleképpen működik. Az egyik változat a „házhoz menő”, amikor bejelentés alapján viszik el a hulladékot. A másik változat a klasszikus „kipakolós” módszer.

A fenntartási feladatokat a költségvetés és kapacitás függvényében – az időjárás által is befolyásoltan – folyamatosan végzik a partnercégek (SZOVA NZRt., SZOMHULL NKft. Vasi Flóra Kft., Szkendó Kft.)

A Szombathelyi Parkfenntartási Kft. a város különböző pontjain a fűnyírási munkákat megkezdte, azt ütemterv szerint folyamatosan végzi.

A Szombathelyi Parkfenntartási Kft. a parkfenntartási feladatokat, mint parkok takarítását, balesetveszélyes fák kivágását, virágágyások ápolását folyamatosan végzi. Az egynyári ágyások beültetése folyamatosan történik.

Az Emlékműhöz vezető sétány, lépcső és az Emlékmű előtti gyülekezőtér felújítása befejeződött, az elektromos kapcsolószekrények is átadásra kerültek.

A város szökőkútjai üzembehelyezésre kerültek, néhány közülük működőképtelen állapotban van. Takarékossági okokból csökkentett időtartamban működnek. A felújítási keretből a Fő téri és a Savaria téri kút újul meg.

A Savaria Városfejlesztési Kft. projektje keretében folyamatosan zajlanak a faültetések, 6 helyszínen megvalósult a rendezvény. Összesen 321 db fa telepítése megtörtént.

A Szent Gellért utcai körforgalom, illetve a Körmendi utcai körforgalom hiányzó gyalogátkelőhelyei felfestésre kerültek. A Szent Márton u-i kereszteződésnél a gázvezeték-rekonstrukciós munkák elkezdődtek, az érintett szakaszon ideiglenes forgalomkorlátozás van érvényben. Június hónapban a közösségi közlekedés útvonala is módosulni fog, az érintett szakaszon a Távhőszolgáltató Kft. és a VASIVÍZ Zrt. is megkezdi a munkálatokat.

A Muskátli utcában a fix traffibox kihelyezésével kapcsolatos intézkedések elkezdődtek.

A csatornafedlap programhoz az érintett helyszínek felmérése folyamatosan zajlik.

A talajvízkutak engedélyezésével kapcsolatosan folyamatosan tájékoztatjuk a lakosságot és kerülnek kiadásra az ásott és fúrt kutakra vonatkozó létesítési fennmaradási engedélyek.

Az E.ON Zrt. által a közvilágítási lámpatartó oszlopok és kandeláberek felülvizsgálatára kerül sor az Önkormányzat kérésének megfelelően. A folyamatosan érkező lakossági és képviselői bejelentések az E.ON Zrt. felé továbbításra kerülnek.

A redmine rendszeren keresztül, a „Szépítsük Együtt Szombathelyt” menüpontból, az [info@szombathely.hu](mailto:info@szombathely.hu), a [katyu@szombathely.hu](mailto:katyu@szombathely.hu), a [koztisztasag@szombathely.hu](mailto:koztisztasag@szombathely.hu) e-mail címeken beérkezett lakossági és képviselői bejelentések intézése, az elvégzendő munkák partnercégektől történő megrendelése folyamatosan történik.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi. A város több pontján teljes járdaszakaszok felújítása valósult meg. Ebben a hónapban az útburkolati jelek felfestése ütemterv szerint elkezdődött.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatosan történik.

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Felügyelte a folyamatban lévő fejlesztéseket és elvégezte a szükséges teszteléseket.

Részt vett a 2023. május 16-17-i Szombathely Megyei Jogú Város Polgármesteri Hivatalában megrendezett Megyei Jogú Városok Szövetsége által szervezett Jegyzői Kollégium szervezésében és lebonyolításában.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

2023. június végén befejeződik az óvodák belső kontrollrendszerének vizsgálata. Az ellenőrzés 9 kiválasztott óvoda esetében kerül lefolytatásra az alábbiak intézményekben:

* Pipitér Óvoda,
* Szivárvány Óvoda,
* Mesevár Óvoda,
* Maros Óvoda,
* Vadvirág Óvoda,
* Napsugár Óvoda,
* Szűrcsapó Óvoda,
* Mocorgó Óvoda,
* Weöres Sándor Óvoda.

A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

Ebben az időszakban kerül sor továbbá a Belső ellenőrzési kézikönyv felülvizsgálatára, aktualizálására is.

A **Gondnoksági Iroda** vezetője az alábbi tájékoztatást adta az iroda tevékenységéről, amely az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el:

* a lakossági LED program keretében folytatódik az energiatakarékos izzók kiosztása. A program helyi lebonyolításában az iroda továbbra is jelentős részt vállal;
* az energiafogyasztás kontrollja érdekében folyamatosan, heti szinten méri az elhasznált energiákat, amelyeket táblázatba rögzít;
* 2023. május 14-én Szombathely város Fő terén megrendezett Richter Egészségváros előkészítésében is részt vett az iroda;
* a 2023. évi Köztisztviselői Nap megrendezésében is több feladatot az iroda lát el;
* részt vesz a Pedagógusnapi rendezvény lebonyolításában, valamint a Semmelweis napi díjátadó megrendezésének előkészületeiben;
* a földszinti mellvéd öntözőrendszerének kiépítéséhez kapcsolódó feladatok ellátása;
* a hivatali dolgozók részére asztali ventilátorok beszerzése, összeszerelése, kiosztása;
* Identitást erősítő program - Szombathely Fal 2023 – Fotófal festésével kapcsolatos feladatok ellátása.

Kérem a Tisztelt Közgyűlést tájékoztatóm elfogadására.

**Szombathely, 2023. június „ ”**

**/: Dr. Károlyi Ákos :/**

**HATÁROZATI JAVASLAT**

**….…/2023. (VI. 15.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal